शरीर को तंदुरुस्त रखेगी Rainbow Diet, ऐसे बनाएं रूटीन का हिस्सा
यदि आप भी खुद को रखना चाहते हैं फिट तो आज ही Rainbow Diet को अपने दैनिक रुटिन में शामिल करें...
Rainbow Diet : हमारे शरीर को स्वस्थ बनाए रखने के लिए हम तमाम तरीके की चीजों को अपने आहार में जोड़ते हैं। इसमें फल और सब्जियों का विविधता से उपयोग हमें विटामिन्स और मिनरल्स प्रदान करता है, जो हमारी सेहत को तंदुरुस्त रखने में मदद करता है। हम भिन्न-भिन्न आहार के प्रकार को अपने आहार में शामिल करते हैं। जब हम सब्जी, फल, दाल और अनाजों के विभिन्न रंगों को एक साथ थाली में रखते हैं, तो वह थाली इंद्रधनुष की तरह दिखाई देती है। इसे रेनबो डाइट कहा जाता है। यह डाइट हर कुदरती रंग को खाने के लिए आहारिक महत्व देती है, क्योंकि हर रंग विशेष पोषण की तरफ इशारा करता है। जानिए इसमें शामिल होने वाले रंगों की खासियत और इसके फायदे…
क्या है रेनबो डाइट?
संबंधित खबरें -
रेनबो डाइट एक आहारिक प्रणाली है जिसमें हम दैनिक आहार में विभिन्न रंगों के फल और सब्जियों का सेवन करते हैं। इस डाइट के माध्यम से हम अपने शरीर को स्वस्थ रखने के लिए आवश्यक माइक्रो और मैक्रोन्यूट्रिएंट्स की पूर्ति करते हैं। हमें ऐसे डाइट को फॉलो करना चाहिए, जो हर तरह के विटामिन और न्यूट्रिएंट्स से भरपूर हो। जैसे पालक, गाजर और स्ट्रॉबेरी आदि, जो स्वास्थ्यप्रद और रंगबिरंगे खाद्य पदार्थ होते हैं। रेनबो डाइट का पालन करने से हमारी सेहत में सुधार हो सकता है।
लाल
टमाटर, लाल शिमला मिर्च, स्ट्रॉबेरी और तरबूज जैसे फल और सब्जियां लाल रंग को जोड़ने के लिए डाइट में शामिल की जा सकती हैं। ये लाल फूड्स दिल को स्वास्थ्य रखने में मदद कर सकते हैं।
ऑरेंज
गाजर, संतरा, शकरकंद और खुबानी जैसी चीजें नारंगी रंग को जोड़ने के लिए डाइट में शामिल की जा सकती हैं। ये आहार शरीर में सूजन को कम करने में मदद कर सकता है और साथ ही इम्यूनिटी को भी बढ़ावा दे सकता है।
पीली
अनानास, केला, पीली शिमला मिर्च और नींबू जैसे फल और सब्जियां पीले रंग को जोड़ने के लिए डाइट में शामिल किए जा सकते हैं। ये आहार आंखों की रोशनी को सुधारने में मदद कर सकते हैं औरकैंसर को रोकने में भी सहायक होते हैं।
हरा
पालक, ब्रोकली, एवोकाडो, कीवी और अन्य हरी पत्तेदार सब्जियां हरा रंग आपके रेनबो डाइट में जोड़ सकती हैं। ये सब्जियां प्रेग्नेंट महिलाओं के लिए भी बहुत फायदेमंद होती हैं, जो उनके आने वाले शिशु के विकास में मदद करती है।
सफेद
फूलगोभी, प्याज, लहसुन, मशरूम और अंडे जैसे आहार सफेद रंग को जोड़ने के लिए रेनबो डाइट में शामिल किए जा सकते हैं। ये आहार हड्डियों और दांतों की मजबूती को बढ़ाने में मदद कर सकते हैं और कोलेस्ट्रॉल के स्तर को नियंत्रित रखने में भी सहायक होते हैं।
पर्पल और नीला
ब्लूबेरी, बैंगनी अंगूर, बैंगन और अन्य नीले रंग के फल और सब्जियां एंटीऑक्सीडेंट से भरपूर होते हैं। इन्हें खाने से ब्लड प्रेशर को नियंत्रित रखने और हार्ट डिजीज के खतरे को कम करने में मदद मिलती है। इसलिए, आप अपने आहार में इन चीजों को शामिल कर सकते हैं।
रेनबो डाइट के फायदे
- रेनबो डाइट में हाई फाइबर और कम कैलोरी वाले फल और सब्जियां होते हैं, जो स्वस्थ वजन बनाए रखने में मदद करते हैं और भूख को नियंत्रित रखते हैं.
- रंगीन फल और सब्जियों में पाए जाने वाले फाइटोकेमिकल्स इम्यून सिस्टम को मजबूत करते हैं और स्वास्थ्य समस्याओं से बचाते हैं.
- रंगीन फल और सब्जियों में कम कैलोरी होने के बावजूद वे पेट को भरकर रखते हैं और एनर्जी लेवल को बनाए रखते हैं.
- रंगीन फल और सब्जियों में भारी मात्रा में फाइबर होता है, जो पाचन के लिए फायदेमंद होता है और पेट स्वस्थ रखने में मदद करता है.
- रंगीन फल और सब्जियों में विटामिन और एंटीऑक्सीडेंट होते हैं, जो स्किन को स्वस्थ और चमकदार बनाए रखने में मदद करते हैं.
- शरीर को विभिन्न पोषक तत्वों की आवश्यकता होती है, और यह रेनबो डाइट के माध्यम से विभिन्न रंगों के फल और सब्जियों के सेवन से प्राप्त होते हैं। ये फल और सब्जियां विटामिन्स, मिनरल्स, एंटीऑक्सीडेंट्स, फाइटोकेमिकल्स, फाइबर और अन्य पोषक तत्वों से भरपूर होते हैं जो शरीर को स्वस्थ रखने में मदद करते हैं।
(Disclaimer: यहां मुहैया सूचना अलग-अलग जानकारियों पर आधारित है। MP Breaking News किसी भी तरह की जानकारी की पुष्टि नहीं करता है।)